
1. OPĆI UVJETI JAVNOG POZIVA   
[bookmark: _Toc1480705][bookmark: _Toc440629597][bookmark: _Toc440629654]1.1.  PREDMET JAVNOG POZIVA

              Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2024. godinu provodi se u skladu sa Zakonom o udrugama („Narodne novine“, broj 74/14., 70/17., 98/19. i 151/22.), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21.) i Odlukom o financiranju programa i projekata udruga od interesa za opće dobro u Osječko-baranjskoj županiji („Županijski glasnik“ broj 11/21.).
Člankom  32. stavak 1. Zakona propisano je da se programi i projekti od interesa za opće dobro u Republici Hrvatskoj koje provode udruge mogu financirati iz državnog proračuna, proračuna jedinica lokalne i područne (regionalne) samouprave, fondova Europske unije i drugih javnih izvora. 
Isto tako, člankom  33. stavak 1. Zakona propisano je da nadležna državna tijela, jedinice lokalne i područne (regionalne) samouprave i druge javne institucije financiraju i ugovaraju provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba.
Predmet ovog Javnog poziva je podnošenje prijave za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2024. godinu. 
Temeljem ovog Javnog poziva bit će financirani programi i projekti udruga od interesa za opće dobro u Osječko-baranjskoj županiji čija namjena odgovara uvjetima ovog Javnog poziva.
Programi i projekti udruga od interesa za opće dobro smatraju se zaokruženi i tematski jasno određeni skup aktivnosti koje su u skladu s vrednotama propisanim Ustavom Republike Hrvatske, te čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života pojedinca i unaprjeđuje razvoj društvene zajednice, zadovoljavaju javne potrebe na području Županije odnosno postižu ciljevi utvrđeni Poveljom o suradnji Osječko-baranjske županije i građanskih udruga („Županijski glasnik“ broj 1/05.). 

1.2.  CILJEVI JAVNOG POZIVA I PRIORITETI ZA DODJELU SREDSTAVA  
	Cilj poziva je financiranje programa i projekata iz prioritetnih područja financiranja utvrđenih županijskom Odlukom, i to iz područja zdravlja i zaštite okoliša, iz područja socijalne skrbi, humanitarnih i  karitativnih djelatnosti, iz područja građanskih inicijativa, ljudskih prava i sloboda, iz područja djelovanja braniteljskih udruga proizašlih iz Domovinskog rata te iz područja rada s djecom i mladima.  
	Financijska sredstva za dodjelu financijskih potpora osiguravaju se u Proračunu Županije, u okviru prioritetnih područja koja su utvrđena županijskom Odlukom. 



[bookmark: _Toc1480707]1.3. DODJELA SREDSTAVA 

Financijska sredstva koja će se putem ovog Javnog poziva dodijeliti predstavljaju potporu Osječko-baranjske županije udrugama iz područja utvrđenih Odlukom. Sredstva služe za provedbu ugovorom odobrenog programa i projekta.
Za financiranje prioritetnih područja koja su predmet ovog Javnog poziva raspoloživa su sredstva kroz sljedeće programe:

	Rbr.
	Namjena
	Raspoloživi iznos sredstava u eurima
	Mogući iznos potpore u eurima

	1.
	Skrb o umirovljenicima i kvaliteta života starih osoba
	9.290,00
	do 660,00

	2.
	Programi za Rome i unaprjeđenje položaja djece pripadnika Romske nacionalne manjine
	5.310,00
	do 1.320,00

	3.
	Sufinanciranje troškova stambenih zajednica za mlade
	6.640,00
	do 3.980,00

	4.
	Sufinanciranje projekata socijalnih samoposluga 
	13.270,00
	do 3.980,00

	5.
	Radna okupacija osoba s intelektualnim poteškoćama
	3.980,00
	do 3.980,00

	6.
	Psihosocijalna podrška obiteljima djece i  djeci oboljeloj od malignih bolesti
	6.640,00
	do 6.630,00

	7.
	Razvoj civilnog društva u području socijalne skrbi
	26.550,00
	do 2.650,00

	8.
	Financiranje programskih aktivnosti braniteljskih udruga
	58.090,00
	do 5.310,00

	9.
	Za financiranje/sufinanciranje programa i projekta civilnih udruga iz područja zaštite zdravlja i okoliša
	26.540,00
	do 2.650,00

	10.
	Za programe i projekte iz područja građanskih inicijativa, ljudskih prava i sloboda
	23.890,00
	do 664,00

	
	
	
	

	
	UKUPNO
	180.200,00
	




Iz sredstava Proračuna Županije temeljem ovog Javnog poziva udruzi se mogu odobriti sredstva za jedan program ili projekt.  
Neće se sufinancirati programi i projekti udruga koji se financiraju po posebnim zakonima, koji se u cijelosti financiraju iz drugih javnih izvora, odnosno na koje se ne primjenjuje Zakon o udrugama.



[bookmark: _Toc1480708]2. UVJETI PRIJAVE NA JAVNI POZIV  
[bookmark: _Toc1480709]
2.1. TKO SE MOŽE PRIJAVITI

Pravo prijave za dodjelu potpore ima udruga koja ispunjava sljedeće uvjete:

-da je registrirana kao udruga u službenom registru, odnosno kao ustrojstveni oblik udruge sa svojstvom pravne osobe, 
- da se projekt provodi na području Županije ili da u projektu sudjeluju udruge čije je registrirano sjedište na području Županije, 
- da svojim radom promiče temeljne vrijednosti i načela djelovanja sukladno Povelji o suradnji Osječko-baranjske županije i građanskih udruga, 
- da svoj rad temelji na potrebama zajednice prema načelima djelovanja za opće dobro, 
- da vodi transparentno financijsko poslovanje, 
- da uredno ispunjava obveze plaćanja poreza i doprinosa te druga davanja prema Državnom i Županijskom proračunu i 
- da uredno ispunjava obveze iz svih prethodno odobrenih sredstava te da je podnijela izvješće o izvršenju programa/projekta sufinanciranog sredstvima Županijskog proračuna u prethodnom razdoblju. 

Prihvatljivim aktivnostima u okviru ovog Javnog poziva smatraju se aktivnosti povezane s postizanjem ciljeva Javnog poziva, poput (popis nije isključiv):
- organizacija predavanja, okruglih stolova, radionica i sl.,
- organizacija sajmova, znanstveno-stručnih skupova, izložbi i sl.,
- organizacija izobrazbe za članove,
- organizacija studijskog putovanja,
- razmjena znanja i iskustva radi stjecanja novih znanja i vještina,
- jačanje vidljivosti udruge i Osječko-baranjske županije,
- promotivne aktivnosti,
- nadogradnja aktivnosti drugih projekata, primjena rješenja drugih udruga i ostalo.

	Prihvatljivi programi i projekti koji će se financirati na temelju ovog Javnog poziva definirani su županijskom Odlukom čije je područje djelovanja socijalnog, zdravstvenog, humanitarnog, karitativnog i sličnog značenja.

Prihvatljivim izravnim troškovima smatraju se troškovi koji su neposredno vezani uz provedbu pojedinih aktivnosti predloženog programa ili projekta kao što su: 
· plaće (troškovi plaća i naknada za zaposlene), 
· naknade (naknade drugog dohotka - ugovor o djelu, ugovor o radu i dr.),
· putni troškovi (troškovi npr. javnog prijevoza, troškovi putovanja, troškovi smještaja, dnevnice za potrebe obavljanja programskih / projektnih aktivnosti i dr.), 
· troškovi nabavke opreme i roba nužnih za provedbu programa / projekta (računala, didaktički materijal i sl.), 
· ostali troškovi, usluge (radionice, okrugli stolovi, edukacije, najam dvorane, promidžba i vidljivost i sl.) te
· ostali troškovi nužni za provedbu programskih/projektnih aktivnosti.

Prihvatljivi neizravni troškovi (troškovi koji su neizravno povezani s provedbom programa/projekta, a koji se priznaju do 30% doznačenih sredstava Osječko-baranjske županije)

· troškovi obavljanja osnovne djelatnosti (npr. režije, najam prostora, knjigovodstveni servis i sl.).

Neprihvatljivi troškovi
U neprihvatljive troškove ubrajaju se:   
       -   dugovi i stavke za pokrivanje gubitaka ili dugova,
       -   dospjele kamate,
       -   stavke koje se već financiraju iz javnih izvora,
       -    kupovina zemljišta ili građevina, osim kada je to nužno za izravno provođenje programa ili 
            projekta,  kada se vlasništvo mora prenijeti na korisnika financiranja i/ili partnere najkasnije po 
           završetku programa ili projekta,
       -   gubici na tečajnim razlikama ili
       -   zajmovi trećim stranama.

Prihvatljivo razdoblje provedbe projekta je od 1. siječnja 2024. do 31. prosinca 2024.

[bookmark: _Toc1480711]2.3. KAKO SE PRIJAVITI   

Ovaj Javni poziv se objavljuje na internetskoj stranici Županije: www.obz.hr, a obavijest o objavi poziva u „Glasu Slavonije“.
[bookmark: _GoBack]Prijava se podnosi isključivo u elektroničkom obliku putem online servisa koji se nalazi na internetskim stranicama Osječko-baranjske županije www.obz.hr, link: https://e-usluge.zio.hr/obz.
Uz prijavu se sa ostalom propisanom dokumentacijom iz točke V. Javnog poziva elektronički prilažu popunjeni te potpisani i pečatom ovjereni obrasci (za udruge koje su obvezne primjenjivati pečat sukladno statutu) koji se smatraju izvornikom.

Natječajna dokumentacija s Uputama za prijavitelje i Korisničkim uputama za elektroničku prijavu putem online servisa dostupna je na internetskoj stranici Osječko-baranjske županije www.obz.hr.
Podnositelji prijave svoj program i projekt moraju prijaviti na propisanim obrascima u elektroničkom obliku i sukladno Uputama za prijavitelje na Javni poziv koje su sastavni dio natječajne dokumentacije. 
Podnositelji prijave moraju putem online servisa upisati sve tražene podatke. 
Radi kontrole prijava podnesenih putem online servisa podnositelji prijave davatelju financijskih sredstava dostaviti će jedan tiskani potpisani i pečatom ovjereni (za udruge koje su obvezne primjenjivati pečat sukladno statutu) Obrazac opisa programa/projekta (Ud1) i Obrazac proračuna programa/projekta (Ud2) i to:
- za programska područja 1. - 9. iz točke IV. Javnog poziva - n/r Martine Pejić, Kapucinska 40/I, Osijek, 
- za programsko područje 10. iz točke IV. Javnog poziva - n/r Mandine Kljenak, Trg Lava Mirskog 3a, Osijek.
Sva pitanja vezana uz Javni poziv mogu se postaviti elektroničkim putem, slanjem upita na sljedeću adresu najkasnije do 21. veljače 2024. godine:
- za programska područja 1. - 9. iz točke IV. Javnog poziva na martina.pejic@obz.hr ,
- za programsko područje 10. iz točke IV. Javnog poziva na mandina.kljenak@obz.hr 
Odgovori na postavljena pitanja biti će objavljeni na web stranici Osječko-baranjske županije u roku od 7 dana od zaprimanja upita na sljedećem linku http://www.obz.hr/index.php/udruge.
Prijave se mogu podnijeti do 1. ožujka 2024. godine.
Sve nepotpune, nepravovremene, neovjerene, nepotpisane prijave kao i prijave popunjene rukom koje nisu dostavljene na propisanim obrascima i na propisan način odnosno prijave podnesene protivno uvjetima iz ovog Javnog poziva neće biti razmatrane.


2.4. DOKUMENTACIJA POTREBNA ZA PRIJAVU
Dokumentaciju je potrebno dostaviti u izvorniku elektroničkim putem kako slijedi:

0. obrazac opisa programa/projekta (Ud1) potpisan i ovjeren pečatom od strane ovlaštene osobe podnositelja zahtjeva (za udruge koje su obvezne primjenjivati pečat sukladno statutu),
0. obrazac proračuna programa/projekta (Ud2) potpisan i ovjeren pečatom od strane ovlaštene osobe podnositelja zahtjeva (za udruge koje su obvezne primjenjivati pečat sukladno statutu),
0. dokaz o registraciji udruge, odnosno njezinog ustrojstvenog oblika sa svojstvom pravne osobe (ispis iz Registra udruga registri.uprava.hr/#!udruge),
0. uvjerenje nadležne porezne uprave da podnositelj prijave uredno ispunjava obveze plaćanja poreza i doprinosa i drugih davanja prema Državnom proračunu (ne starije od mjesec dana od dana objave Javnog poziva),
0. opisno godišnje izvješće o radu (za prethodnu godinu u word dokumentu),
0. propisani financijski izvještaj za prethodnu godinu (FINA izvještaj/potvrdu o predanom izvještaju),
0. uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta (potrebno dostaviti najkasnije prije potpisivanja ugovora o financiranju programa/projekta). Ukoliko udruga ima više osoba ovlaštenih za zastupanje potrebno je dostaviti uvjerenja za sve osobe ovlaštene za zastupanje,
0. odobrenje nadležnog tijela za pružanje stalne humanitarne pomoći ili provođenje humanitarne akcije ukoliko udruga prijavljuje program/projekt u okviru kojeg traži sredstva za financiranje materijalnih davanja (samo za prijave programa/projekta na prioritetno područje 4. Sufinanciranje projekata socijalnih samoposluga).


Nadležno upravno tijelo Županije izvršit će provjeru urednog ispunjavanja obveza podnositelja prijave  za financiranje programa/projekta prema Županijskom proračunu.

Iznimno, davatelj sredstava može tražiti statut udruge i druge dokaze vezane uz provedbu programa/projekta prijavljenog na Javni poziv.

Udruga koja ne ispunjava propisane uvjete natječaja može u roku od 8 dana od primitka pisane obavijesti uložiti prigovor na odluku Povjerenstva za potpore udrugama o prijavama koje će biti upućene na stručno ocjenjivanje. O prigovoru odlučuje Župan u roku od 8 dana od primitka prigovora.





3. KRITERIJI VREDNOVANJA PROGRAMA
Temeljni kriteriji financiranja udruga koje svojim programima zadovoljavaju javne potrebe predstavljaju ciljevi utvrđeni županijskim aktom strateškog planiranja i njegovim provedbenim dokumentima te namjene i kriteriji financiranja djelatnosti utvrđeni odgovarajućim godišnjim programom javnih potreba koje donosi Skupština Županije.

U postupku odobravanja potpora ocjenjuje se kvaliteta i značenje prijavljenog program/projekta, njihova realnost te institucionalna osposobljenost prijavitelja za njihovu provedbu, a osobito:

· doprinos programa/projekta ostvarivanju vizije i strateških ciljeva razvoja Županije utvrđenih županijskim aktom strateškog planiranja,
· doprinos programa/projekta ostvarivanju programa zadovoljavanja javnih potreba u području na koje se program odnosi,
· doprinos programa/projekta ostvarivanju ciljeva utvrđenih Poveljom o suradnji Osječko-baranjske županije i građanskih udruga,
· broj sudionika obuhvaćenih provedbom programa/projekta,
· širina teritorijalnog obuhvata,
· realnost i ostvarivost planiranog programa/projekta,
· održivost programa/projekta,
· odnos troškova i planiranog učinka programa/projekta,
· plan osiguranja sredstava za provedbu programa/projekta,
· sposobnost udruge za provedbu i upravljanje planiranim programom/projektom i
· prijašnje iskustvo u djelovanju udruge.

Temeljno mjerilo za odobravanje sredstava predstavlja stupanj značaja programa za Županiju u odnosu na sredstva potrebna za ostvarivanje tog programa.


[bookmark: _Toc1480716]3.1. OBJAVA REZULTATA  

Nakon razmatranja i vrednovanja svih potpunih podnesenih prijava koje ispunjavaju uvjete ovog Javnog poziva, o njihovom prihvaćanju odlučit će se, donošenjem Plana financiranja programskih aktivnosti udruga sredstvima Proračuna Osječko-baranjske županije u 2024. godini.
Plan će biti objavljen na internetskim stranicama Županije najkasnije u roku od 15 dana od dana njegova donošenja. 
Podnositelj prijave čiji je program/projekt prihvaćen za financiranje obavještava se o rezultatima dodjele potpora javnom objavom, a podnositelj prijave čiji program/projekt nije prihvaćen za financiranje obavještava se putem elektroničke pošte u roku od 8 radnih dana od dana donošenja odluke o dodjeli potpora. Obavijest se smatra dostavljenom u trenutku zaprimanja na poslužitelju primatelja.

Podnositelj prijave na Javni poziv može uložiti prigovor na odluku o dodjeli potpora u roku od 8 radnih dana od dana javne objave iste, odnosno od primitka pisane obavijesti. O podnesenom prigovoru odlučuje Župan u roku od 8 dana od dana primitka prigovora. 


3.2. UGOVOR O FINANCIRANJU PROGRAMA/PROJEKTA

S korisnikom potpore zaključuje se ugovor. Ugovorom se uređuju međusobna prava i obveze korisnika i Županije. Korisnik potpore može potpisati ugovor najkasnije do 30. lipnja 2024. godine.
 Prije potpisivanja ugovora, Korisnik je obvezan Županiji dostaviti uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta, ne starije od 6 mjeseci, obrazac izjave o nepostojanju dvostrukog financiranja i privolu za prikupljanje osobnih podataka.


4. PODNOŠENJE IZVJEŠĆA

Temeljem sklopljenog ugovora korisnici potpore obvezni su elektroničkim putem na e-mail: udruge@obz.hr i/ili poštom na adresu Osječko-baranjska županija, Pisarnica, Županijska 4, Osijek izvijestiti davatelja potpore o njezinom korištenju podnošenjem potpisanog i ovjerenog opisnog i financijskog izvješća (Obrazac opisnog izvješća i Obrazac financijskog izvješća)  te o vrednovanju provedenog programa ili projekta (Obrazac vrednovanja programa/projekta) prema propisanim obrascima. 

Izvješćima se prilažu, ukoliko je to ugovorom o potpori predviđeno, odnosno mogu priložiti i prateći dokumenti i odgovarajući prilozi proistekli iz aktivnosti financiranog projekta ili programa. 

Izvješće je obvezni dio natječaja te ga je potrebno predati trideset dana nakon izvršenja programa i projekta. 

4.1. POTREBNA DOKUMENTACIJA ZA IZVJEŠĆE
1. Obrazac opisnog izvješća (Ud3),
2. Obrazac financijskog izvješća (Ud4),
3. Obrazac vrednovanja programa/projekta, 
4. R1 ili R2 računi iz kojih je vidljivo plaćanje određene robe ili usluge, 
5. izvod iz banke iz kojeg je vidljivo da je transakcija provedena ili blagajnički izvještaj s pripadajućom dokumentacijom,
6. popratna dokumentacija vezana za provedene aktivnosti projekta (potpisne liste sudionika, fotografije, potvrde o sudjelovanju na edukacijama, radionicama ili studijskim putovanjima i dr.)

4.2. KORIŠTENJE SREDSTAVA

Odobrenu potporu korisnik potpore može koristiti isključivo za provedbu aktivnosti predviđenih u odobrenom programu ili projektu. Iznimno, uz posebno obrazloženje i iz opravdanih razloga, po procjeni nadležnog povjerenstva, korisnik potpore može odobrena sredstva koristiti i za druge aktivnosti u okviru odobrenog programa/projekta. Ukoliko se utvrdi nenamjensko korištenje sredstva, korisnik potpore u obvezi je nenamjenski utrošena sredstva vratiti u Županijski proračun. Korisnik potpore je dužan odobrena sredstva vratiti u Županijski proračun i u slučaju odustanka od projekta odnosno programa za koji je potpora odobrena.

U privitku Uputa za prijavitelje nalaze se Korisničke upute za elektroničku prijavu putem online servisa.

